ముంబై, ఆగస్టు 29: చెరువులను తలపించిన రోడ్లు.. విరిగి పడిన చెట్లు..  నిలిచిన రైళ్లు, విమాన రాకపోకలు.. ఎక్కడికక్కడ స్తంభించిన జనజీవనం. గుర్తుందా? సరిగ్గా 12 ఏళ్లక్రితం ముంచెత్తిన మహా వరదలకు ముంబై మహానగరం ఎదుర్కొన్న గడ్డు పరిస్థితి!! నాటి దయనీయస్థితే మళ్లీ ముంబైలో నెలకొంది. రెండురోజులుగా కురుస్తున్న భారీ వర్షాలు.. ఆ కారణంగా ముంచెత్తుతున్న భారీ వరదలు దేశ ఆర్థిక రాజధాని ముంబైని అతలాకుతలం చేశాయి. లోతట్టు ప్రాంతాలన్నీ జలమయం కావడంతో సాధారణ జనజీవం స్తంభించిపోయింది. ముఖ్యంగా మంగళవారం తెల్లవారుజాము నుంచి సాయంత్రం వరకు  ఈదురుగాలులతో కూడిన భారీ వర్షం పడింది. దీంతో రోడ్డు, రైలు, విమాన సర్వీసులకు తీవ్ర అంతరాయం ఏర్పడింది. నగరంలోని సియోన్ గాంధీ మార్కెట్, శాంతాక్రజ్లోని మిలాన్ సబ్వే, ఎలిఫెంట్ స్టోన్ రోడ్ తదితర ప్రాంతాలు.. నవీ ముంబై, థానే ప్రాంతాలూ తీవ్ర ప్రభావానికి గురయ్యాయి. మోకాళ్ల లోతు నీళ్లుచేరి రోడ్లు చెరువులను తలపించాయి. ఈదురుగాలులకు కొన్ని ప్రాంతాల్లో చెట్లు నిట్టనిలువునా కూలాయి. దీంతో ఎక్కడికక్కడ తీవ్ర ట్రాఫిక్ జాం ఏర్పడటంతో వాహనదారులు తీవ్ర  ఇబ్బందులకు గురయ్యారు.
mumbai, aagastu 29: cheruvulanu talapinchina rodlu.. virigi padina chetlu..  nilichina raillu, vimana rakapokalu.. ekkadikakkada stambhinchina janajeevanam. gurtunda? sarigga 12 ellakritam munchettina mahaa varadalaku mumbai mahanagaram edurkonna gaddu paristhiti!! naati dayaneeyasthithe malli mumbailo nelakondi. rendurojulugaa kurustunna bhari varshaalu.. aa kaaranamgaa munchettutunna bhari varadalu desha aardhika rajadhani mumbaini atalaakutalam chesaayi. lothattu praantaalannii jalamayam kaavadamtho saadhaarana janajeevam stambhinchipoyindi. mukhyamgaa mangalavaaram tellavaarujaamu nunchi saayantram varaku  eedurugaalulato kuudina bhari varsham padindi. deentho roddu, railu, vimana sarveesulaku teevra antaraayam erpadindi. nagaramloni sion gaandhi market, saantaakrajloni milan sabwe, elifent stone rod taditara praantaalu.. navee mumbai, thane praantaaluu teevra prabhaavaaniki gurayyai. mokalla lothu neellucheri rodlu cheruvulanu talapinchaayi. eedurugaalulaku konni praantaallo chetlu nittaniluvunaa kuulaayi. deentho ekkadikakkada teevra trafic jaam erpadatamtho vaahanadaarulu teevra  ibbandulaku gurayyaru.